Sveitarstjórn Dalabyggðar hefur ráðið Sigurð Tómas Björgvinsson hjá Stjórnsýsluráðgjöf ehf til að vinna að gerð skipurita og skipunarbréfa fyrir nefndir og stjórnsýslu sveitarfélagsins . Þetta hefur aldrei áður verið gert í Dalabyggð og á að stefna að skilvirkari stjórnsýslu með þessu aðgerðum . Sveitarstjórnarmönnum í Dalabyggð finnst kominn tími á að breyta til og gefa út skipunarbréf fyrir nefndir sveitarfélagsins og skipurit fyrir starfsemina í sveitarfélaginu . Útgefið skipunarbréf tilgreinir hvað felst í störfum viðkomandi nefndar og jafnframt hver ábyrgð nefndarmanna er , segir Gunnólfur Lárusson sveitarstjóri og bætir við að einnig eigi að búa til skipurit fyrir starfsemi sveitarfélagsins . „ Það er nauðsynlegt í nútíma samfélagi að fyrir liggi hvað fólk sé að taka að sér sem sest í nefndir á vegum sveitarfélaga . Í gegnum tíðina hefur það brunnið við að störf nefnda hafa jafnvel verið að skarast . Með þessu viljum við koma í veg fyrir að slíkt geti átt sér stað . Flest sveitarfélög hafa haft þennan hátt á að gefa út skipunarbréf fyrir þá starfsemi sem er í gangi hjá þeim , hvort sem um er að ræða nefndarstörf fyrir allt kjörtímabilið eða nefndir sem starfa skemur . Eins og ég sagði fyrr þá hefur það skilað skilvirkari stjórnsýslu og fólk veit hvaða ábyrgð það tekst á hendur með því að setjast í viðkomandi nefnd . Svona vinna kemur öllum til góða . ”